Caterina og familien har vært fantastiske verter. All kommunikasjonen før avreise gikk kjapt og enkelt. De hadde kjøpt inn litt mat og vann til oss og vår ett år gamle datter og fikk oss til å føle oss veldig velkomne. De snakket ikke så bra engelsk, men vi klarte å forstå hverandre godt nok. Sønnen i familien pratet godt engelsk og kunne svare på alt. Leiligheten ligger i et veldig fint område. Det er lett å komme seg rundt med buss, og det er bare ti minutter å gå til Bourghese parken og Spansketrappen. I tillegg er det flere gode kaffebarer og restauranter i gata. Det er ikke så mange turister i området, så vi fikk oppleve ordentlige Italia med kaffe sammen med de som skulle på jobb om morgenen og lunsj med ordentlig italiensk stemning på restauranten rett ved.
Leiligheten er akkurat like fint som den ser ut på bildene og alt fungerer bra.
Det er en liten heis i bygget og selve leiligheten er veldig barnevennlig.

Vi var i Roma for å gifte oss og er kjempefornøyd med hele oppholdet, leiligheten og vertene våre.

Anbefaler absolutt å leie her!